laion/Wikipedia-Exotic huggingface dataset:
স্পোর্টিং বেঙ্গল ইউনাইটেড ফুটবল ক্লাব

স্পোর্টিং বেঙ্গল ইউনাইটেড ফুটবল ক্লাব (ইংরেজি: Sporting Bengal United Football Club; এছাড়াও স্পোর্টিং বেঙ্গল ইউনাইটেড এফসি, অথবা শুধুমাত্র স্পোর্টিং বেঙ্গল ইউনাইটেড নামে পরিচিত) হচ্ছে লন্ডন ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের নবম স্তরের ফুটবল লিগ ইসেক্স জ্যেষ্ঠ ফুটবল লিগে খেলে। এই ক্লাবটি ১৯৯৬ সালে প্রতিষ্ঠিত হয়েছে। এই ক্লাবটি মূলত যুক্তরাজ্যের প্রবাসী বাংলাদেশী পৃষ্ঠপোষকতায় পরিচালিত হয়। এই দলটি গড়ে তোলার মূল উদ্দেশ্য ছিল স্থানীয় বাংলাদেশীদের যুক্তরাজ্যের মূলধারার ফুটবলের সাথে সম্পৃক্ত করা। স্পোর্টিং বেঙ্গল ইউনাইটেড তাদের সকল হোম ম্যাচ লন্ডনের মেইল এন্ড স্টেডিয়ামে খেলে থাকে; যার ধারণক্ষমতা হচ্ছে ২,০০০। স্পোর্টিং বেঙ্গল ইউনাইটেডের পাশাপাশি বিউমন্ট অ্যাথলেটিকও এই স্টেডিয়াটি ব্যবহার করে থাকে। বর্তমানে এই ক্লাবের ম্যানেজারের দায়িত্ব পালন করছেন স্টিভেন ক্লার্ক এবং সভাপতির দায়িত্ব পালন করছেন আরোজ মিয়া। স্কটিশ রক্ষণভাগের খেলোয়াড় লিয়াম কুপার এই ক্লাবের অধিনায়কের দায়িত্ব পালন করছেন। ১৯৯৯–২০০০ মৌসুম থেকে ২০০৩ সালের পূর্ব পর্যন্ত এই ক্লাবটি লন্ডন ইন্টারমিডিয়েট লিগে অংশগ্রহণ করতো। ২০০৩ সালে স্পোর্টিং বেঙ্গল ফুটবল অ্যাসোসিয়েশন কর্তৃক এই ক্লাবটি জ্যেষ্ঠ ক্লাবের মর্যাদা লাভ করে। তখন থেকে কেন্টের প্রিমিয়ার বিভাগ লিগে অংশগ্রহণের মাধ্যমে এর যাত্রা শুরু হয়। ২০০৫ সালের ২০শে আগস্ট তারিখে ওয়ার ক্লাবের সাথে এফএ কাপের প্রাথমিক পর্বে অংশগ্রহণের মাধ্যমে স্পোর্টিং বেঙ্গল ইতিহাস সৃষ্টি করে। যদিও উক্ত ম্যাচটিতে তারা ০–৪ গোলের ব্যবধানে পরাজিত হয়েছিল। ১৯৯৬–১৯৯৭: পরপর দুই বছর এশিয়ান লিগ কাপ চ্যাম্পিয়ন ১৯৯৭: লিগ বাংলা শুরু ১৯৯৮: হ্যাকনি মার্শেসের নাইকি বিজ্ঞাপনে অংশগ্রহণ ১৯৯৮: বাংলাদেশ সফর এবং অনূর্ধ্ব-১৬ ও অনূর্ধ্ব-১৯ দলের বিরুদ্ধে ম্যাচে অংশগ্রহণ ১৯৯৯: লন্ডন ইন্টারমেডিয়েট লিগে অংশগ্রহণ ২০০০: ঢাকা মোহামেডান ক্লাবের যুক্তরাজ্য সফর; যেখানে স্পোর্টিং বেঙ্গল ইউনাইটেড ৩–২ গোলে পরাজিত হয় ২০০১: ঢাকা আবাহনী লিমিটেড দলের যুক্তরাজ্য সফর; যেখানে স্পোর্টিং বেঙ্গল ইউনাইটেড জয়লাভ ২–১ গোলে জয়লাভ হয় ২০০১: স্পোর্টিং বেঙ্গল যুক্তরাজ্য আন্তঃশহর বিশ্বকাপ ফুটবলে বাংলাদেশের প্রতিনিধিত্ব করে এবং চ্যাম্পিয়ন হয় ২০০২: ইউকে এশিয়ান ফুটবল চ্যাম্পিয়ন ২০০২/২০০৩: বাংলাদেশ সফর; বাংলাদেশ জাতীয় ফুটবল দলের কাছে ২–১ গোলে পরাজিত হয় ২০০৩: ইউকে এশিয়ান ফুটবল চ্যাম্পিয়ন ২০০৩: লন্ডন ফুটবল অ্যাসোসিয়েশন কর্তৃক জ্যেষ্ঠ ক্লাবের মর্যাদা গ্রহণ ২০০৩: কেন্ট অর্ধ-পেশাদার লিগের লিগের জন্য নির্বাচিত ২০০৪: এফএ ভেস কাপে খেলার যোগ্যতা অর্জন ২০০৪: এফএ কাপে খেলার যোগ্যতা অর্জন এফএ কাপের প্রাথমিক পর্বে খেলার ক্ষেত্রে ১২৫ বছরের ইতিহাসে এই ক্লাবটি এশীয়দের নিয়ে গঠিত প্রথম ক্লাব দুটির একটি। পরপর ৫ বছর ব্যর্থতার পর ২০০৯ সালের সেপ্টেম্বর মাসে এই ক্লাবটি ইউকে এশিয়ান চ্যাম্পিয়নশিপের খেলায় গ্লাসগোতে উলভারহ্যাম্পটন পাঞ্জাব ইউনাইটেডকে হারিয়ে চ্যাম্পিয়ন হয়। http://www.fchd.info/SPORTIBU.HTM http://www.bfauk.com/downloadable_files/AwardCeremonyProgramme2007.pdf[স্থায়ীভাবে অকার্যকর সংযোগ] "সংরক্ষণাগারভুক্ত অনুলিপি"। ২৬ জুন ২০১০ তারিখে মূল থেকে আর্কাইভ করা। সংগ্রহের তারিখ ১৮ ডিসেম্বর ২০০৯।  যুক্তরাজ্যের বাংলাদেশ ফুটবল অ্যাসোসিয়েশন
সামান্তরিক

সমতল জ্যামিতিতে সামন্তরিক হল এমন একটি চতুর্ভুজ যার বিপরীত বাহুদ্বয় পরস্পর সমান ও সমান্তরাল। তাই আয়তক্ষেত্র, বর্গ, রম্বস - প্রত্যেকে এক একটি সামন্তরিক, কেননা এদের প্রত্যেকটির নিজস্ব বিপরীত বাহুদ্বয় পরস্পর সমান ও সমান্তরাল হয়। সদিক রাশির লব্ধি নির্ণয়ে সামন্তরিকের ব্যবহার বহুল প্রচলিত। বিপরীত বাহুদ্বয় সমান ও সমান্তরাল বিপরীত কোণদ্বয় সমান কর্ণদ্বয় পরস্পরকে সমদ্বিখন্ডিত করে কর্ণদ্বয় অসমান পাশাপাশি কোণদ্বয়ের সমষ্টি এক সরলকোণ গণিত প্রবেশদ্বার
সম্ভাবনাভিত্তিক অ্যালগোরিদম

সম্ভাবনাভিত্তিক অ্যালগোরিদম বা দৈবকৃত অ্যালগোরিদম (ইংরেজি: Probabilistic algorithm বা Randomized algorithm) হচ্ছে এক ধরনের অ্যালগোরিদম যার যুক্তিব্যবস্থায় দৈব প্রক্রিয়া ভূমিকা রাখে। বাস্তব ক্ষেত্রে যে যন্ত্রটি অ্যালগোরিদমটি বাস্তবায়ন করে, সাধারণত সেটি একটি ছদ্ম দৈবসংখ্যা-সৃষ্টিকারকের সাহায্য নেয়। অ্যালগোরিদমটি দৈবচয়িত বিটগুলিকে সহায়ক ইনপুট হিসেবে গ্রহণ করে এবং "গড় ক্ষেত্রে" ("average case") ভাল কার্যকারিতার প্রত্যাশা করে। বিধিগতভাবে অ্যালগোরিদমটির কার্যকারিতা একটি দৈব চলক যার একটি ভাল প্রত্যাশিত মান পাওয়া সম্ভব; এই প্রত্যাশিত মানটিই অ্যালগরিদমটির প্রত্যাশিত রানটাইম বা নির্বাহকাল।
উৎপল দত্ত

উৎপল দত্ত (উচ্চারণ; ২৯ মার্চ ১৯২৯ - ১৯ আগস্ট ১৯৯৩) বাংলা গণনাট্য আন্দোলনের সময়ে বিশিষ্ট অভিনেতা এবং নাট্যকার। তার জন্ম অবিভক্ত বাংলার বরিশালে (বর্তমানে বাংলাদেশের অংশ)। তিনি কলকাতার সেন্ট জেভিয়ার্স কলেজে ইংরেজি বিষয়ে পড়াশোনা করেন। গণনাট্য আন্দোলন ছিল মূলত রাজনৈতিক আদর্শের প্রতিফলন, মার্ক্সবাদ থেকে প্রণীত এক ধারা যেখানে মঞ্চ হয়ে ওঠে প্রতিবাদের মাধ্যম তিনি মঞ্চের কারিগর ,বাংলা মঞ্চনাটকে অভিনয় করতেন। তিনি শেক্সপিয়ার আন্তর্জাতিক থিয়েটার কোম্পানির সাথে ভ্রমণ করেছেন বেশ কয়েকবার। তাঁকে গ্রূপ থিয়েটার অঙ্গনের সবচেয়ে প্রভাবশালী ব্যক্তিত্বদের অন্যতম হিসাবে গণ্য করা হয়। কৌতুক অভিনেতা হিসাবেও তাঁর খ্যাতি রয়েছে। তিনি হিন্দি চলচ্চিত্র গুড্ডি, গোলমাল, শওকিন ও রং বিরঙ্গিতে (১৯৮৩) -তে অভিনয় করেছেন। তিনি সত্যজিৎ রায়ের পরিচালনায় জন অরণ্য, হীরক রাজার দেশে, জয় বাবা ফেলুনাথ এবং আগন্তুক সিনেমায় অভিনয় করেছেন। মননশীল ছবি ছাড়াও অজস্র বাণিজ্যিক বাংলা ছবিতে খলনায়কের ভূমিকায় অভিনয় করেছেন উৎপল দত্ত। রাজনৈতিক দর্শনের দিক থেকে তিনি ছিলেন বামপন্থী ও মার্ক্সবাদী। উৎপল দত্তের বিখ্যাত নাটকের মধ্যে রয়েছে টিনের তলোয়ার, মানুষের অধিকার ইত্যাদি। তাঁর নাটকগুলি কে তিন ভাগে ভাগ করা যায়। পূর্ণাঙ্গ নাটক, পথ নাটিকা, যাত্রাপালা। ১৯৯৩ খ্রীস্টাব্দের ১৯ আগস্ট তিনি কলকাতায় মৃত্যুবরণ করেন। দিল্লী চলো ছায়ানট(১৯৫৮) অঙ্গার(১৯৫৯) ফেরারী ফৌজ(১৯৬১) ঘুম নেই (১৯৬১) মে দিবস (১৯৬১) দ্বীপ (১৯৬১) স্পেশাল ট্রেন (১৯৬১) নীলকন্ঠ(১৯৬১) ভি.আই.পি (১৯৬২) মেঘ (১৯৬৩) রাতের অতিথি (১৯৬৩) সমাজতান্ত্রিক চাল (১৯৬৫) কল্লোল(১৯৬৫) হিম্মৎবাই (১৯৬৬) রাইফেল (১৯৬৮) মানুষের অধিকার (১৯৬৮) জালিয়ানওয়ালাবাগ (১৯৬৯) মাও-সে-তুং (১৯৭১) পালা-সন্ন্যাসীর তরবারি (১৯৭২) বৈশাখী মেঘ (১৯৭৩) দুঃস্বপ্নের নগরী(১৯৭৪) সীমান্ত পুরুষোত্তম শৃঙ্খল ঝঙ্কার জনতার আফিম পাণ্ডবের অজ্ঞাতবাস মধুচক্র প্রফেসর মামালক শোনরে মালিক সমাধান অজেয় ভিয়েতনাম তীর ক্রুশবিদ্ধ কুবা নীলরক্ত লৌহমানব যুদ্ধং দেহি লেনিনের ডাক চাঁদির কৌটো রক্তাক্ত ইন্দোনেশিয়া মৃত্যুর অতীত ঠিকানা টিনের তলোয়ার ব্যারিকেড মহাবিদ্রোহ মুক্তিদীক্ষা সূর্যশিকার কাকদ্বীপের এক মা ইতিহাসের কাঠগড়ায় কঙ্গোর কারাগারে সভ্যনামিক নয়াজমানা লেনিন কোথায় এবার রাজার পালা স্তালিন-১৯৩৪ তিতুমির বাংলা ছাড়ো দাঁড়াও পথিকবর কৃপান শৃঙ্খলছাড়া মীরকাসিম মহাচীনের পথে আজকের শাজাহান অগ্নিশয্যা দৈনিক বাজার পত্রিকা নীল সাদা লাল একলা চলো রে লাল দূর্গ বণিকের মাণদন্ড এংকোর (অনুবাদ গল্প) Inside the actor's mind ওয়েব্যাক মেশিনে আর্কাইভকৃত ৮ জুলাই ২০০৯ তারিখে Mint (newspaper), 3 July 2009. Remembering Utpal Dutt[স্থায়ীভাবে অকার্যকর সংযোগ] Shoma A Chatterji, Screen (magazine), 20 August 2004. The Mirror of Class: Essays on Bengali Theatre by Himani Bannerji[অধিগ্রহণকৃত!] Frontline (magazine), Volume 18 – Issue 12, 9–22 Jun 2001. Stage On & Off: Man in iron mask ওয়েব্যাক মেশিনে আর্কাইভকৃত ২৩ অক্টোবর ২০১২ তারিখে The Telegraph (Kolkata), 26 August 2006. Obituary: Utpal Dutt ওয়েব্যাক মেশিনে আর্কাইভকৃত ২২ অক্টোবর ২০১৭ তারিখে The Independent, 21 August 1993. "Google Groups"। ২৭ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৩ ডিসেম্বর ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ইন্টারনেট মুভি ডেটাবেজে উৎপল দত্ত (ইংরেজি)
একেএম আবদুর রউফ

একেএম আবদুর রউফ (১৫ ডিসেম্বর ১৯৩৫ - ১ এপ্রিল ২০০০) ছিলেন একজন চিত্রশিল্পী এবং মুক্তিযোদ্ধা। তিনি বাংলাদেশের প্রথম সংবিধানের হস্তলেখক এবং বাংলাদেশ ফিল্ম আর্কাইভের প্রতিষ্ঠাতা-কিউরেটর। শিল্পকলায় তার অবদানের জন্য বাংলাদেশ সরকার তাকে ২০১০ সালে মরণোত্তর একুশে পদক এবং ২০১৬ সালে স্বাধীনতা পুরস্কারে ভূষিত করে। রউফ ১৯৩৫ সালের ১৫ ডিসেম্বর তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) খুলনা জেলায় জন্মগ্রহণ করেন। তিনি ১৯৫২ সালে ম্যাট্রিকুলেশন করেন। ১৯৫৪ সালে ঢাকার জগন্নাথ কলেজ থেকে উচ্চমাধ্যমিক সনদ অর্জন করেন এবং ১৯৫৯ সালে ঢাকা সরকারি কলা ও কারুকলা কলেজ থেকে স্নাতক হন। তিনি পূর্ব পাকিস্তানের সিভিল সার্ভিস ক্যাডার হিসেবে তার কর্মজীবন শুরু করেন। তিনি ১৯৭২ সালে রচিত গণপ্রজাতন্ত্রী বাংলাদেশের প্রথম সংবিধানের হস্তলেখক। তিনি বাংলাদেশ ফিল্ম আর্কাইভের প্রতিষ্ঠাতা-কিউরেটরের দায়িত্ব পালন করেন এবং তার দায়িত্ব পালনকালে রউফ পুরনো চলচ্চিত্রের পুথি ও প্রিন্টসমূহ সংগ্রহ করেন। তার সংগ্রহের মধ্যে রয়েছে মুখ ও মুখোশ ছবির প্রিন্ট, ঢাকায় নির্মিত প্রথম নির্বাক চলচ্চিত্র দ্য লাস্ট কিস ছবির আলোকচিত্র, কাজী নজরুল ইসলাম পরিচালিত ধ্রুব (১৯৩৪) ছবির প্রিন্ট, প্রমথেশ বড়ুয়ার দেবদাস ছবির প্রিন্ট এবং উপমহাদেশের প্রথম নির্বাক চলচ্চিত্র রাজা হরিশচন্দ্র ছবির প্রিন্ট। রউফ বইয়ের প্রচ্ছদের নকশাকারও ছিলেন। তিনি প্রায় ২৮০০ বইয়ের প্রচ্ছদের নকশা করেন। রউফ ২০০০ সালের ১ এপ্রিল মৃত্যুবরণ করেন। ২০১০ - চিত্রকলায় অবদানের জন্য মরণোত্তর একুশে পদক ২০১৬ - চিত্রকলায় অবদানের জন্য মরণোত্তর স্বাধীনতা পুরস্কার Jamil Mahmud (এপ্রিল ৩, ২০০৯)। "Abdur Rouf, founder-curator of Bangladesh Film Archive, remembered"। দ্য ডেইলি স্টার। মার্চ ৪, ২০১৬ তারিখে মূল থেকে আর্কাইভ করা। সংগ্রহের তারিখ আগস্ট ১১, ২০১৭।  "একেএম আবদুর রউফ"। দৈনিক যুগান্তর। ১ এপ্রিল ২০১৭। ৩১ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ১ অক্টোবর ২০২১।  "একেএম আবদুর রউফ"। দৈনিক যুগান্তর। ১ এপ্রিল ২০১৪।  "15 named for Ekushey Padak-2010"। দ্য ডেইলি স্টার। ১৭ ফেব্রুয়ারি ২০১০। ২১ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ১১ আগস্ট ২০১৭।  "স্বাধীনতা পুরস্কার পাচ্ছেন ১৪ ব্যক্তি ও নৌবাহিনী"। দৈনিক মানবজমিন। ৮ মার্চ ২০১৬।  "15 personalities, BD Navy receive Independence Award '16"। দ্য ইন্ডিপেন্ডেন্ট। ২৪ মার্চ ২০১৬।
নরকের সমস্যা

ধর্মীয় গ্রন্থগুলো অনুসারে মহান ন্যায়শাসক, দয়ালু ও সর্বশ্রেষ্ঠ বিচারক ঈশ্বর নরক তৈরী করেছেন পাপীদের শাস্তি দেবার জন্য। নরকের সমস্যা নামক শব্দগুচ্ছ দ্বারা এই নরকের অস্তিত্বের বিপক্ষে যে নৈতিগত সমস্যা আছে, তা বুঝানো হয়। । ঈশ্বরের বিচারের মানদণ্ডে যে সমস্ত আত্মা উত্তীর্ণ হতে পারে নি, মৃত্যুর পর তাদের স্থান এই নরকে হয়, এখান থেকে পালাবার তার কোনো পথ থাকে না। Kvanvig, Jonathan L. (১৯৯৪)। The Problem of Hell। Oxford University Press, USA। পৃষ্ঠা 24–25। আইএসবিএন 0-19-508487-X।
আরোহী ডাটাবেস তত্ত্ব

আরোহী ডাটাবেস তত্ত্ব (ইংরেজি: Inductive database theory) হল উপাত্ত খনন প্রক্রিয়ার গবেষণা থেকে উদ্ভূত একটি ডাটাবেস তত্ত্ব যাতে একটি নতুন ধরনের ডাটাবেস, যার নাম দেয়া হয়েছে আরোহী ডাটাবেস, কীভাবে কাজ করে তার আলোচনা করা হয়। আরোহী ডাটাবেসে প্রচলিত ডাটাবাসের মত উপাত্ত ছাড়াও এই উপাত্তগুলি থেকে সাধারণীকৃত বিন্যাস বা প্যাটার্নও রক্ষিত থাকে। ব্যবহারকারীরা বিশেষ ধরনের আরোহী কোয়েরি ভাষার মাধ্যমে এই উপাত্ত ও বিন্যাসগুলি কোয়েরি করতে পারেন। প্রতিটি আরোহী ডাটাবেস I-কে I(D,P) আকারে প্রকাশ করা যায়, যেখানে D=ডাটাবেসে রক্ষিত উপাত্তসমূহের সেট, এবং P=ডাটাবেসে রক্ষিত বিন্যাসসমূহের সেট। Luc De Raedt. A perspective on inductive databases. ACM SIGKDD Explorations Newsletter archive Volume 4, Issue 2 (December 2002). Pages: 69-77.
লুনানা উপভাষা

লুনানা উপভাষা, তীব্বতীয় ভাষা থেকে উৎপত্তি নেয়া ভুটানের একটি উপভাষা। ভুটানের গাছা [Gasa District] অঞ্চলে মুলত এই ভাষার প্রচলন বেশি। জংখা ভুটানের মুল ভাষা, এরই একটি উপভাষা লুনানা, এবং ইয়াক চারণকারী [মেষপালক] গোষ্ঠীরা এই ভাষায় কথা বলে। ভুটানের উত্তরাঞ্চলের গাছা এলাকায় একটা গ্রাম আছে লুনানা যেখানে এই ভাষার অধিবাসীরা বসবাস করে। এথ্‌নোলগে লুনানা (১৮তম সংস্করণ, ২০১৫) হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "Lunanakha"। গ্লোটোলগ ৩.০ (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।  Lewis, M. Paul, সম্পাদক (২০০৯)। Layakha। Ethnologue: Languages of the World (16 (online) সংস্করণ)। Dallas, Texas: SIL International। সংগ্রহের তারিখ ২০১১-০৯-২৬।  van Driem, George; Tshering, Karma (১৯৯৮)। Dzongkha। Languages of the Greater Himalayan Region। 1। Research CNWS, School of Asian, African, and Amerindian Studies। পৃষ্ঠা 1। আইএসবিএন 90-5789-002-X। সংগ্রহের তারিখ ২০১১-০৯-২৭।
সাম্পর্কিক ডাটাবেস

সাম্পর্কিক ডাটাবেস (ইংরেজি: Relational database) হল ডাটাবেসের সাম্পর্কিক মডেল অনুসরণ করে তৈরি করা ডাটাবেস। সাম্পর্কিক ডাটাবেস বলতে ডাটাবেসের উপাত্ত ও স্কিমা-কে বোঝায়, ডাটাবেস রক্ষণাবেক্ষণকারী সফটওয়্যার, যা সাম্পর্কিক ডাটাবেস ব্যবস্থাপনা ব্যবস্থা (Relational Database Management System) নামে পরিচিত, তাকে বোঝায় না। এর ইংরেজি পরিভাষা relational database প্রথম সংজ্ঞায়িত করেন ও প্রচলন করেন এডগার কড। Codd, E.F. (১৯৭০)। "A Relational Model of Data for Large Shared Data Banks"। Communications of the ACM। 13 (6): 377–387। ১২ জুন ২০০৭ তারিখে মূল থেকে আর্কাইভ করা। সংগ্রহের তারিখ ৫ মে ২০০৭।
জোবরা পি পি স্কুল এন্ড কলেজ

জোবরা পি পি স্কুল এন্ড কলেজ বাংলাদেশের চট্টগ্রাম জেলার একটি শিক্ষাপ্রতিষ্ঠান। প্রতিষ্ঠানটি চট্টগ্রাম জেলার হাটহাজারী উপজেলার ফতেপুর ইউনিয়নের জোবরা গ্রামে অবস্থিত। ১৯৬৯ সালে বিদ্যালয়টি মাধ্যমিক পর্যায়ে প্রতিষ্ঠিত হয়। বর্তমানে উচ্চ মাধ্যমিক পর্যায় পর্যন্ত শিক্ষা লাভ করার সুযোগ রয়েছে প্রতিষ্ঠানটিতে। বিদ্যালয় পরিচালনার জন্য জনাব অধ্যাপক আহমদ হোসেনকে সভাপতি করে ১১ জন বিশিষ্ট একটি পরিচালনা পরিষদ রয়েছে। প্রতিষ্ঠানটির অধ্যক্ষ জনাব মোহাম্মদ শফিউল আলম। এ প্রতিষ্ঠানে সহ-শিক্ষা ব্যবস্থা রয়েছে। ষষ্ঠ শ্রেণী থেকে উচ্চ মাধ্যমিক পর্যায় পর্যন্ত শিক্ষালাভের সুযোগ রয়েছে। বর্তমানে এক হাজারেরও অধিক শিক্ষার্থী অধ্যয়নরত আছে। বিগত বছরের পাশের হার ৮১.২%। হাটহাজারী উপজেলার শিক্ষাপ্রতিষ্ঠানের তালিকা "সংরক্ষণাগারভুক্ত অনুলিপি"। ৯ মে ২০১৮ তারিখে মূল থেকে আর্কাইভ করা। সংগ্রহের তারিখ ১২ আগস্ট ২০১৭।
স্যাম কস্টিক

স্যামুয়েল কস্টিক (ইংরেজি: Sam Cosstick; জন্ম: ১ জানুয়ারি, ১৮৩৬ - মৃত্যু: ৮ এপ্রিল, ১৮৯৬) ইংল্যান্ডের সারের ক্রয়ডন এলাকায় জন্মগ্রহণকারী প্রথিতযশা অস্ট্রেলীয় প্রথম-শ্রেণীর ক্রিকেটার ও আম্পায়ার ছিলেন। ঘরোয়া প্রথম-শ্রেণীর ক্রিকেটে নিউ সাউথ ওয়েলস ও ভিক্টোরিয়ার প্রতিনিধিত্ব করেছেন তিনি। ডানহাতে ব্যাটিংয়ে দক্ষ ছিলেন স্যাম কস্টিক। এছাড়াও, ডানহাতে মিডিয়াম-ফাস্ট রাউন্ডআর্ম বোলিং করতেন। ১৮৫০-এর দশকে ভিক্টোরিয়ায় স্বর্ণের সন্ধান লাভে আকৃষ্ট হন। এখানে আগমনের পরপরই মেলবোর্ন ক্রিকেট ক্লাবে যোগ দেন। সেখানে তিনি গ্রাউন্ড বোলার হিসেবে নিযুক্ত হন। বার্ষিক £১৫০ পাউন্ডে ঘণ্টাপ্রতি এর সদস্যদেরকে অনুশীলনীতে বোলিং করানো হতো। ১৮৬০ থেকে ১৮৭৬ সময়কালে ভিক্টোরিয়ার পক্ষে ১৮ খেলায় অংশগ্রহণ করেন। ব্যাটসম্যান হিসেবে ৯.৮৪ গড়ে ৩১৫ রান তোলেন। ব্যক্তিগত সর্বোচ্চ ছিল ৩৬। অপরদিকে, ৯.৪১ গড়ে ১০৬ উইকেট দখল করেন। সেরা বোলিং পরিসংখ্যান গড়েন ৯.৬১। এগারোবার ইনিংসে পাঁচ উইকেট ও পাঁচবার খেলায় দশ উইকেট পান তিনি। এছাড়াও, ১৪টি ক্যাচ নিয়েছেন। ১৮৬৯ সালে তাসমানিয়ার বিপক্ষে মাত্র ১ রান দিয়ে ৬ উইকেট দখল করেছিলেন। ভিক্টোরিয়ার অষ্টাদশ বনাম এইচ. এইচ. স্টিফেনসনের নেতৃত্বাধীন সর্ব-ইংল্যান্ড একাদশের মধ্যকার খেলাটি মেলবোর্নে জানুয়ারি, ১৮৬২ সালে অনুষ্ঠিত হয়। এ খেলাটিই অস্ট্রেলিয়ায় অনুষ্ঠিত প্রথম আন্তর্জাতিক খেলা ছিল। কস্টিক দলের পক্ষে ৮ ও ১১ রান তুলেন ও ৩১ রানে ১ উইকেট লাভ করেন। নম্বরের দিক দিয়ে এগিয়ে থাকলেও দলটি ইনিংসের ব্যবধানে পরাজিত হয়েছিল। ১৮৭৩-৭৪ মৌসুমে ডব্লিউ. জি. গ্রেসের নেতৃত্বাধীন ইংরেজ দল অস্ট্রেলিয়ায় আসে। কস্টিকের বোলিংয়ের পাশাপাশি ব্রান্সবি কুপার ও জন কনওয়ে এবং ফ্রাঙ্ক অ্যালান ও হ্যারি বয়েলের বোলিংয়ের কারণে ভিক্টোরিয়া অষ্টাদশ ইনিংসের ব্যবধানে সফরকারী দলের পরাজয় ঘটে। এ ফলাফল বিস্ময়কর হলেও এক সংবাদদাতা লিখেন যে, সংখ্যাগত দিক দিয়ে এগারোজন ভিক্টোরীয় যদি ইংল্যান্ড একাদশের বিপক্ষে শিশুসূলভ খেলার ফলাফল কি হতো তা কেবলই ভাবনার বিষয়। সিডনিতে ভিক্টোরিয়া ও নিউ সাউথ ওয়েলসের সম্মিলিত পঞ্চদশের পক্ষে তাকে আউট ঘোষণা করলে দর্শকেরা ক্রিজে অবস্থানের দাবী জানায়। তিনি তাই করলেন, ভুলবশতঃ আম্পায়ার তাকে আউট দিয়েছেন। ক্রিজে তখন তিনজন ব্যাটসম্যান অবস্থান করছিলেন। কস্টিক তার আপত্তি প্রত্যাহারের পূর্ব-পর্যন্ত গ্রেস দলকে মাঠ থেকে তুলে নেন। ক্রিকেটের ঊষালগ্নে ভিক্টোরিয়ায় অন্যতম ভূমিকা রাখেন স্যাম কস্টিক। ১৮৭৭ সালে মেলবোর্নে অস্ট্রেলিয়া-ইংল্যান্ডের মধ্যকার অনুষ্ঠিত টেস্ট ক্রিকেটের ইতিহাসের দ্বিতীয় টেস্টে ৪১ বছর বয়সে আম্পায়ারিত্ব করে স্মরণীয় হয়ে আছেন। ৩১ মার্চ থেকে ৪ এপ্রিল, ১৮৭৭ তারিখ পর্যন্ত অনুষ্ঠিত ঐ টেস্টে তার সাথে পীচের অন্যপ্রান্তে যোগ্য সঙ্গ দিয়েছিলেন সিরিজের উভয় টেস্ট পরিচালনাকারী রিচার্ড বেঞ্জামিন টেরি। ৮ এপ্রিল, ১৮৯৬ তারিখে ৬০ বছর বয়সে অস্ট্রেলিয়ার পশ্চিম মেইটল্যান্ডে কস্টিকের দেহাবসান ঘটে। "List of Players who have played for New South Wales". www.cricketarchive.com. Retrieved 12 August, 2017 CricketArchive Player Oracle, Retrieved 12 August, 2017 টাপ স্কট টম এমেট নেড গ্রিগরি আর্থার শ্রিউসবারি ১৮৭৬-৭৭ ইংল্যান্ড ক্রিকেট দলের অস্ট্রেলিয়া ও নিউজিল্যান্ড সফর Pollard, Jack, ‘’Australian Cricket: 1803-1893, The Formative Years’’. Sydney, The Book Company, 1995. (আইএসবিএন ০-২০৭-১৫৪৯০-২) ইএসপিএনক্রিকইনফোতে স্যাম কস্টিক (ইংরেজি) ক্রিকেটআর্কাইভে স্যাম কস্টিক (সদস্যতা প্রয়োজনীয়) (ইংরেজি) প্রবেশদ্বার:  ক্রিকেট জীবনী
শিবরাজ সিং চৌহান

শিবরাজ সিংহ চৌহান (জন্ম: ৫ মার্চ, ১৯৫৯) ভারতের কেন্দ্রীয় রাজ্য মধ্যপ্রদেশের ১৮ তম এবং বর্তমান মুখ্যমন্ত্রী। ২৯ নভেম্বর, ২০০৫ তারিখে তিনি মুখ্যমন্ত্রীর পদে বাবুলাল গৌরকে বদলি করেন। ভারতীয় জনতা পার্টির একজন নেতা হিসেবে তিনি তাঁর সাধারণ সম্পাদক হিসেবে দায়িত্ব পালন করেন এবং তাঁর মধ্যপ্রদেশের জনতা পাটির সভাপতি হিসেবে দায়িত্ব পালন করেন। তিনি ১৯৭২ সালে ১৩ বছর বয়েসী জাতীয় স্বয়ংসেবক সংঘে যোগ দেন। তিনি পাঁচবার সংসদ সদস্য, ১৯৯১ সাল থেকে লোকসভাতে বিদীশের প্রতিনিধিত্ব করছেন। বর্তমানে তিনি মধ্যপ্রদেশে সিহোরে জেলার একটি তপসিল স্থান বুধনী আসনের প্রতিনিধিত্ব করছেন। ২০০৭ সালে, তিনি লড়লী লক্ষ্মী যোজনা, কন্যাদন পরিকল্পনা এবং জননী নিরাপত্তা যোজনা নামে পরিচিত স্কিম চালু করেন, যা রাজ্যগুলিতে মহিলা শ্লীলতাহানির প্রতিরোধের উপর জোর দেয়। মেধাবী বিদ্যালয়ের পরিকল্পনা এবং মেধাবী ছাত্র যুগ ৭৫% ভোপাল ১২ শ্রনী বোর্ড এবং ৮৫% সিবিএসই দিল্লি । "Biography"। ২৯ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ২৮ অক্টোবর ২০১৩।  "The secret of Shivraj Singh Chauhan's success"। Rediff। সংগ্রহের তারিখ ২৭ এপ্রিল ২০০৯।
কুয়াইশ বুড়িশ্চর সম্মিলনী উচ্চ বিদ্যালয়

কুয়াইশ বুড়িশ্চর সম্মিলনী উচ্চ বিদ্যালয় বাংলাদেশের চট্টগ্রাম জেলার একটি শিক্ষাপ্রতিষ্ঠান। প্রতিষ্ঠানটি চট্টগ্রাম জেলার হাটহাজারী উপজেলার শিকারপুর ইউনিয়নে অবস্থিত। ১৯৩১ সালে বিদ্যালয়টি প্রতিষ্ঠিত হয়। বিদ্যালয় পরিচালনার জন্য ১১ জন বিশিষ্ট একটি পরিচালনা পরিষদ রয়েছে। বিদ্যালয়ের প্রধান শিক্ষক বাবু নন্দন কুমার বড়ুয়া। এ প্রতিষ্ঠানে সহ-শিক্ষা ব্যবস্থা রয়েছে। বর্তমানে এক হাজারেরও অধিক শিক্ষার্থী অধ্যয়নরত আছে। বিগত বছরের পাশের হার ৯৪%। হাটহাজারী উপজেলার শিক্ষাপ্রতিষ্ঠানের তালিকা "সংরক্ষণাগারভুক্ত অনুলিপি"। ৯ মে ২০১৮ তারিখে মূল থেকে আর্কাইভ করা। সংগ্রহের তারিখ ১২ আগস্ট ২০১৭।
দ্য গুড মুসলিম

দ্যা গুড মুসলিম তাহমিমা আনামের লেখা একটি উপন্যাস। এটি তার লেখা প্রথম উপন্যাস আ গোল্ডেন এজ এর পরিশিষ্ট। এই গল্পে একটি যুদ্ধের বিশ্বাস ও পরিবারকে দেখানো হয়েছে। https://www.academia.edu/9156080/Review_of_The_Good_Muslim
বিন্যাস মিলকরণ

কম্পিউটার বিজ্ঞানে বিন্যাস মিলকরণ (ইংরেজি: Pattern matching) বলতে কোন প্রদত্ত বিন্যাস (pattern)-এর উপস্থিতি খুঁজে দেখার প্রক্রিয়াকে বোঝায়। বিন্যাস শনাক্তকরণ (pattern recognition)-এর সাথে বিন্যাস মিলকরণের পার্হক্য হল এতে প্রদত্ত বিন্যাসটি কঠোরভাবে সংজ্ঞায়িত হয়ে থাকে। সাধারণত এই বিন্যাসটি স্ট্রিং বা ট্রি সংগঠন-ভিত্তিক হয়ে থাকে। বিভিন্ন বস্তু ঈপ্সিত সংগঠনের অধিকারী কি না তা পরীক্ষা করার জন্য বিন্যাস মিলকরণ ব্যবহার করা হয়। অনেক সময় মিলকৃত অংশ অন্য কিছু দিয়ে প্রতিস্থাপিত করতেও এটি ব্যবহার করা হয়।
দেরাদুন বিমানবন্দর

দেরাদুন বিমানবন্দর (আইএটিএ: ডিইড, আইসিএও: ভিআইডিএন) ভারতের রাজ্য উত্তরাখণ্ডের দেরাদুনের ২২ কি.মি. (১২ নমিঃ ১৪ মাইল) দক্ষিণ-পূর্বের একটি অভ্যান্তরিন বিমানবন্দর । হিমালয় পর্বতমালার তলদেশে নিক্ষিপ্ত, বিমানবাহিনী বৃহত্তর বিমানবন্দর সংযোজন করার জন্য একটি রানওয়ে এক্সটেনশন পরে ৩০ মার্চ ২০০৮ বাণিজ্যিক বাণিজ্যিক চালু। ফেব্রুয়ারি ২০০৯ এ একটি নতুন টার্মিনাল বিল্ডিং উদ্বোধন করা হয়েছিল। ঋষিকেশ থেকে ২০ কিমি (১২ মাইল) এবং হরিদ্বার থেকে ৩০ কিলোমিটার (১৯ মাইল) অবস্থিত বিমানবন্দরটি এই অঞ্চলের সহজেই প্রবেশ করতে পারে। এটি ঋষিকেশে থেকে প্রায় ২০ মিনিট এবং দেরাদুন থেকে হরিদ্বার পর্যন্ত ৪৫ মিনিটের পথ। ২০১৩ সালের উত্তরাখন্ড বন্যার সময় কেদারনাথ এবং আশেপাশের তীর্থযাত্রীদের স্থানান্তরের জন্য জেলি গ্র্যান্ট বিমানবন্দর অভিযান কেন্দ্র হিসেবে কাজ শুরু করে।বিমানবন্দর, যা প্রতিদিন 16 টি উড়োজাহাজ পরিচালনা করে, কয়েকদিনের মধ্যেই ইন্ডিয়ান এয়ার ফোর্স বিমান, চার্টার্ড ফ্লাইট এবং প্রাইভেট জেটগুলি ভিআইপিদের বহনকারী বিমান সংস্থা গুলি কয়েক দিনের মধ্যে বিমানের ১০০ জনের বেশি যাত্রী পরিচালনা করতে থাকে। মুম্বাই ও আহমেদাবাদ গন্তব্যের জন্যে ইন্ডিগো ২,১০০ মি টেকঅফ দৈর্ঘ্যের এ৩২০ ও ১,৯০০ মি টেকঅফ দৈর্ঘ্যের এ৩২০নিও বিমান পরিচালনা করে। এছাড়া এটিআর ৭২ ও ডি হ্যাভিল্যান্ড কানাডা ড্যাশ ৮ টার্বোপ্রপ বিমান পরিচালিত হয়। "TRAFFIC STATISTICS — DOMESTIC & INTERNATIONAL PASSENGERS"। Aai.aero। ৩ জানুয়ারি ২০১৫ তারিখে মূল (jsp) থেকে আর্কাইভ করা। সংগ্রহের তারিখ ৩১ ডিসেম্বর ২০১৪।  "New Integrated Terminal Buildings inaugurated at Amritsar, Dehradun and Jaipur Airport"। Press Information Bureau। ২৫ ফেব্রুয়ারি ২০০৯। সংগ্রহের তারিখ ৭ আগস্ট ২০১৪।  Pandit, Ambika (২৬ জুন ২০১৩)। "Dehradun airport sees flurry of action"। The Times of India। সংগ্রহের তারিখ ২৬ জুন ২০১৩।
ন্যাশনাল সেন্টার ফর সুপারকম্পিউটিং এপ্লিকেশন্স

ন্যাশনাল সেন্টার ফর সুপারকম্পিউটিং এপ্লিকেশন্স সংক্ষেপে এনসিএসএ (National Center for Supercomputing Applications (NCSA)) মার্কিন যুক্তরাষ্ট্রের একটি গবেষণাকেন্দ্র। ইউনিভার্সিটি অফ ইলিনয় এট আর্বানা-শ্যাম্পেইন এ অবস্থিত এই গবেষণাকেন্দ্রে সুপারকম্পিউটারের ব্যবহারিক প্রয়োগ ছাড়াও কম্পিউটার বিজ্ঞানের বিভিন্ন বিষয়ে মৌলিক গবেষণা করা হয়। মার্কিন যুক্তরাষ্ট্রের ন্যাশনাল সাইন্স ফাউন্ডেশন কর্তৃক ১৯৮৬ খ্রীস্টাব্দে এটি স্থাপিত হয়। ১৯৯৩ খ্রীস্টাব্দে এনসিএসএ এর গবেষক মার্ক অ্যান্ড্রিসেন ও এরিক বিনা মোজাইক নামের সর্বপ্রথম ওয়েব ব্রাউজার তৈরি করেন। এনসিএসএ বৈজ্ঞানিক গণনা, তথ্য সংরক্ষণ, এবং তথ্য প্রদর্শনের ব্যাপারে অত্যাধুনিক সুযোগ সুবিধা প্রদান করে থাকে। এখানকার প্রধান কম্পিউটিং সিস্টেমের মধ্যে রয়েছে ৪টি গুচ্ছ সিস্টেম (cluster) (যার তিনটি মার্কিন জাতীয় বিজ্ঞান সংস্থার ব্যবহারের জন্য), এবং দুইটি শেয়ার্ড মেমরি সিস্টেম। ২০০৬ সালে এনসিএসএ মার্কিন জাতীয় বিজ্ঞান ফাউন্ডেশনের অধীনস্থ গবেষণা ও শিক্ষামূলক সহযোগিতার জন্য ৭১৭ মিলিয়ন নরমালাইজড এককের চাইতেই অধিক গণনার কাজ গ্রহণ করেছে। এনসিএসএর অধীনের কম্পিউটার সিস্টেমগুলি প্রায় ৮৩০ এর অধিক বিভিন্ন প্রকল্পের অধীনে ১৩৬০ এর অধিক বিজ্ঞানী, প্রকৌশলী, ও ছাত্র ব্যবহার করে থাকে। এনসিএসএ-এর ওয়েবসাইট
গ্রাফ (দ্ব্যর্থতা নিরসন)

উইকিঅভিধানে গ্রাফ শব্দটি খুঁজুন। গ্রাফ বলতে বোঝাতে পারেঃ গণিতে: গ্রাফ (গণিত), ছেদচিহ্ন এবং কোণগুলির একটি সেট গ্রাফ তত্ত্ব ফাংশনের গ্রাফ কম্পিউটার বিজ্ঞানে: গ্রাফ (তথ্য কাঠামো), সম্পর্ক বা সংযোগ প্রতিনিধিত্বমূলক একটি বিমূর্ত ডাটা টাইপ ধারণামূলক গ্রাফ, জ্ঞান উপস্থাপনা এবং যুক্তির জন্য একটি মডেল অন্যান্য ব্যবহার: ইনফোগ্রাফিক, তথ্যের দৃশ্যগত উপস্থাপনা এইচএমএস গ্রাফ (পি৭১৫), রয়েল নৌবাহিনীর একটি সাবমেরিন (যুক্তরাজ্য) -graphy (suffix; Latin for "to write" or "draw") এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
চিত্রলেখ (গণিত)

গণিত ও কম্পিউটার বিজ্ঞানে গ্রাফ (ইংরেজি: Graph) হল গ্রাফ তত্ত্বে আলোচিত মৌলিক বিষয়বস্তু। সাধারণভাবে গ্রাফ হল বিন্দু, নোড, বা শীর্ষবিন্দু নামক বস্তসমূহের একটি সেট, যে বস্তুগুলি একে অপরের সাথে রেখা বা ধার বা "এজ"-এর মাধ্যমে সংযুক্ত। একটি সঠিক গ্রাফ সংজ্ঞানুযায়ী নির্দিক, এবং এটিতে ক বিন্দু থেকে খ বিন্দুগামী রেখা এবং খ বিন্দু থেকে ক বিন্দুগামী রেখাকে একই বস্তু ধরা হয়। অন্যদিকে একটি সদিক গ্রাফ (দিগ্রাফ বা নির্দেশিত গ্রাফ)-এ এই দুইটি রেখাকে আলাদা দিকনির্দেশী ধার (আর্কস বা নির্দেশিত প্রান্ত) হিসেবে ধরা হয়। বাস্তব জীবনের বিভিন্ন সমস্যা গ্রাফের সাহায্যে সমাধান করা যায়। উদাহরণ স্বরুপ প্রতিটি শহরকে নোড হিসাবে কল্পনা করে এবং তাদের মধ্যকার রাস্তাকে এজ কল্পনা করে এক শহর থেকে অন্য শহরে যাবার সব থেকে ছোট পথ নির্ণয় করতে যায়। এভাবে বিভিন্ন সমস্যাকে গ্রাফে নোড এবং এজ হিসাবে "মডেলিং" করে অনেক সমস্যা সমাধান করা যায়। গণিতবিদ লিওনার্দ ইউলারকে গ্রাফ তত্বের জনক বলা হয়। ১৭৭৬ সালে তিনি "Seven Bridges of Königsberg" নামক একটি পেপার প্রকাশ করেন। Seven Bridges of Königsberg গ্রাফ থিওরী টিউটোরিয়াল ওয়েব্যাক মেশিনে আর্কাইভকৃত ১৬ জানুয়ারি ২০১২ তারিখে